“บล.เมย์แบงก์ฯ” จัดทัพ 16 หุ้นหลบภัย หลังมองผลงานบจ. Q2/63 อ่วมหนัก!
“บล.เมย์แบงก์ฯ” จัดทัพ 16 หุ้นหลบภัย หลังมองผลงานบจ. Q2/63 อ่วมหนัก!
5 มิ.ย. 2563

นักวิเคราะห์ บริษัทหลักทรัพย์ เมย์แบงก์ เปิดเผยว่า ประเทศไทยได้รับผลกระทบจากการแพร่ระบาดของเชื้อไวรัสโควิด-19 อย่างหนัก ถึงแม้ว่าในไตรมาสแรกของปี 2563 ผลประกอบการของบริษัทจดทะเบียน (ไม่รวมกลุ่มพลังงาน และปิโตรเคมี) จะลดลง 19% โดยเป็นผลกระทบจากโควิด-19 ในขณะที่เมื่อรวมบริษัททั้งตลาดแล้วพบว่ามีรายได้ลดลง 69% สาเหตุหลักเนื่องมาจากการขาดทุนจากสต๊อกน้ำมันที่เก็บไว้ (stock loss)
อย่างไรก็ตาม คาดการณ์ว่า ไตรมาสที่ 2 จะแย่ลงอีก เนื่องจากได้รับผลกระทบจากโควิด-19 ทั้งไตรมาส โดยผลประกอบการของบริษัทจดทะเบียนที่ไม่รวมกลุ่มพลังงาน และปิโตรเคมี คาดจะลดลง 50% ซึ่งจะทำให้รายได้รวมของทั้งตลาดในครึ่งปีแรกของปี 2563 จะน้อยกว่า 40% ของคาดการณ์รายได้ทั้งหมดในปี 2563
ทั้งนี้ ผลกระทบจากโควิด-19 ที่เห็นได้ชัดคือกลุ่มโรงแรม ที่แจ้งผลการดำเนินงานในไตรมาส 1/63 มีกำไรสุทธิติดลบ เช่น MINT, ERW, CENTEL ซึ่งในไตรมาสแรกนั้นยังมีนักท่องเที่ยวเดินทางเข้ามาในไทยอยู่ราว 7 ล้านคน จึงจะทำให้การขาดทุนในไตรมาสที่ 2 นั้นยิ่งทวีคูณความรุนแรงขึ้นเมื่อไม่มีนักท่องเที่ยวเข้ามาในประเทศเลย นอกจากนั้นแล้ว หมวดพาณิชย์ เช่น CRC กับ CPN ยังได้รับผลกระทบด้วยเช่นกัน
ขณะเดียวกัน เมย์แบงก์ฯ คาดว่ารายได้กลุ่มอสังหาริมทรัพย์จะลดลงในไตรมาส 2/63 จากการตัดขายคอนโดในราคาที่ถูกลง ซึ่งในมุมมองโดยรวมแล้ว ถึงแม้ธุรกิจท่องเที่ยวจะได้รับผลกระทบมากที่สุด แต่ในหมวดพาณิชย์ อสังหาริมทรัพย์ และส่งออกนั้นมีสภาพที่ไม่ต่างกันเท่าไหร่
ด้านมุมมองของนักวิเคราะห์ บล.เมย์แบงก์ฯ ด้านการฟื้นตัวของการท่องเที่ยว คาดว่าการกลับมาจะเห็นได้ชัดเจนในปลายปีนี้ หรือต้นปี 2564 เนื่องจากทางไทยยังคงมีความระมัดระวังในการผ่อนปรนเพื่อไม่ให้เกิดการแพร่ระบาดระลอก 2 ขึ้น โดยประเทศที่น่าจะเห็นการกลับมาท่องเที่ยวในไทยก่อนคาดว่าจะเป็นประเทศที่มีการติดเชื้อโควิด-19 ที่ต่ำ และคงที่ อย่างเช่น จีน ฮ่องกง และเกาหลีใต้ ซึ่งการเดินทางเพื่อทำธุรกิจคาดว่าจะเปิดเป็นอันดับแรก และการเดินทางเพื่อการท่องเที่ยวคาดว่าจะเป็นสิ่งสุดท้าย จากการตรวจสอบข้อมูลการจองห้องพักผ่าน Airbnb และ Booking พบว่าประเทศไทยมีการจองที่ต่ำมาก เมื่อเทียบกับอเมริกา และจีน
อย่างไรก็ตาม ทางรัฐบาลเริ่มมีการผ่อนปรนที่มากขึ้น ซึ่งจะทำให้การท่องเทียวในประเทศเริ่มฟื้นตัว และจะส่งผลดีกับโรงแรม และธุรกิจ SME ในประเทศ โดยในบางโรงแรมเริ่มมีรายการจองห้องพักเข้ามาแล้ว
ทั้งนี้ สาเหตุที่ทำให้ดัชนี SET Index ปรับตัวสูงขึ้นจนมี Valuation ที่สูงนั้นคาดว่ามาจากมาตรการจำกัด Short Sell ของ ตลท. และอัตราดอกเบี้ยที่ต่ำเป็นประวัติการณ์จากการหั่นดอกเบี้ยนโยบายของธปท. จึงทำให้ตลาดทุนเป็นที่น่าสนใจมากกว่าการลงทุนในรูปแบบอื่นๆ นอกจากนั้นแล้ว นักวิเคราะห์เมย์แบงก์ยังมองว่า ตลาดหุ้นไทยนั้นยังมีบริษัทคุณภาพสูงอยู่มาก ในขณะที่บางบริษัทมีการจ่ายเงินปันผลที่สูง ทำให้เป็นที่น่าสนใจของนักลงทุน เช่น PTT, PTTEP PTTGC, SPRC, CPF, GFPT, CBG, SABINA, LH, QH, SPALI and DIF, TFFIF สำหรับกองทุน
ทางด้านการลงทุนต่อจากนี้ ทางนักวิเคราะห์ของเมย์แบงก์ให้คำแนะนำดังนี้
1.1 พลังงาน จากราคาน้ำมันดิบที่ปรับตัวสูงขึ้น คาดแตะ 40 ดอลลาร์สหรัฐต่อบาร์เรล และยังไม่มีการปิดซ่อมบำรุง แนะนำ TOP, SPRC, PTTEP
1.2 อาหารและเครื่องดื่ม แนะนำ CPF, GFPT, OSP, CBG
1.3 การแพทย์-สุขภาพ จากอัตราผู้ป่วยในประเทษยังคงอยู่ในระดับที่ดี ถึงแม้จำนวนผู้ป่วยต่างชาติที่มาจากการท่องเที่ยวจะลดลงก็ตาม ซึ่งโรงพยาบาลระดับเล็กจะได้รับผลประโยชน์มากกว่า แนะนำ CHG, BCH
1.4 พาณิชย์ ค้าปลีก มีการดำเนินงานที่ดี แนะนำ MAKRO, HMPRO, GLOBAL
 
2.1 เงินทุนและหลักทรัพย์ คาดคนจะหันมากู้ยืมมากขึ้น เช่นสินเชื่อบ้านที่อยู่อาศัยเนื่องจากรายได้ของผู้กู้ที่ได้รับมีจำกัดในภาวะเช่นนี้
2.2 ชิ้นส่วน อะไหล่ยนต์ โรงงานเริ่มกลับมาเปิดการผลิตอีกครั้ง คาดว่ารายได้หลังไตรมาส 3 เป็นต้นไปจะ Outperform
2.3 วัสดุก่อสร้าง  คาดว่าโปรเจค Infrastructure จะกลับมาอีกครั้งหลังโควิด-19เริ่มซาลง และการก่อสร้างต่างๆ จะกลับมาเหมือนเดิมอีกครั้ง
2.4 กลุ่มค้าปลีก และท่องเที่ยว ที่มีธุรกิจเป็นเอกลักษณ์ คาดว่าจะเริ่มมีการฟื้นตัวหลังโควิด-19เริ่มซาลง
3.1 SCC
3.2 SAWAD
3.3 AOT
3.4 CPALL